
78 DR 30.10.2012 

 
Dia kata FELCRA anak syarikat ini dia kurang pengetahuan kemahiran ikan sakit 

pun dia tidak tahu rawat. Satu ikan sakit dia tidak tahu rawat. Jadi mengakibatkan ikan-ikan 
75,000 dalam sangkar hanya 6,000 yang hidup... [Dewan riuh] 

Tuan Pengerusi, ini perkara boleh dielakkan. Yang Berhormat kata sudah buat 
konsultasi nampaknya konsultasi dengan pihak yang silap atau pihak kementerian bertegas 
melaksanakan projek ini. Ini projek ternakan ikan dalam sangkar. Berbalik kepada ladang 
komersial, projek agropolitan di Gahai Lipis Pahang itu. Itu sama juga Laporan Audit ini 
menyatakan bahawa ini adalah projek ladang nanas 35 hektar atau RM0.6 juta. Yang 
Berhormat juga kata berjaya, ada konsultasi tetapi Laporan Audit kata apa? Dia kata 
struktur bumi adalah kurang sesuai dan dia kata di sini dia kata pula mereka melaksanakan 
ini berdasarkan surat sokongan kepada Lembaga Perindustrian Nanas tetapi selepas 
apabila mendapati hasilnya adalah kurang selepas satu pusingan, barulah ada pandangan 
daripada pegawai RISDA mengatakan bahawa tanaman nanas di situ tidak mendatangkan 
hasil kerana struktur tanah kurang sesuai dan tukar untuk buat apa? Dia tukar tanam pisang 
atau lada hitam... [Ketawa] 

Tuan Pengerusi, apa ini? Saya sebenarnya saya sangat sakit hati Tuan Pengerusi. 
Saya ulang semula bukan cara ini kita menggunakan wang rakyat. Saya hendak tahu 
apakah ada ketua jabatan, apakah ada pegawai yang dipertanggungjawabkan ke atas - 
Saya rasa ini adalah kecuaian, kelalaian. 

Tuan Pengerusi [Datuk Ronald Kiandee]: Ya, cukuplah Yang Berhormat. 

Puan Fong Po Kuan [Batu Gajah]: Tuan Pengerusi, yang menteri bertegas kata 
berjaya. Saya sangat kesallah Yang Berhormat, saya sangat kesal. 

Dato' Haji Hasan bin Malek: Okey, Yang Berhormat Batu Gajah tidak ada siapa 
yang... 

Dato' Ismail bin Abd. Muttalib [Maran]: Yang Berhormat Menteri... 

Dato' Haji Hasan bin Malek: Ya. 

Dato' Ismail bin Abd. Muttalib [Maran]: Boleh, soalan yang sama lebih kurang. 
Tuan Pengerusi, sebenarnya Yang Berhormat Batu Gajah ini tidak berpijak di alam nyata. 
Saya ini bekas penolong pegawai daerah pembangunan yang terlibat khusus dengan 
pelaksanaan bukan bercakap, kita Ahli Barisan Nasional bukan kita bercakap, kita 
melaksanakan kerja-kerja. Cakap menggunung kita boleh cakap Tuan Pengerusi. 

Oleh sebab itulah kalau kita lihat sekarang faktor kegagalan sesuatu projek bukan 
sahaja kepada kementerian. Tujuan projek kita laksanakan... 

Puan Fong Po Kuan [Batu Gajah]: Laksanakan sajalah. 

Dato' Ismail bin Abd. Muttalib [Maran]: Nanti bagilah saya bercakap. You 
bercakap saya tidak ini. Tujuan sesuatu projek luar bandar dilaksanakan yang pertama 
ialah betul tanggungjawab kementerian dan jabatan tetapi kita tidak berikan pendedahan 
kepada masyarakat luar bandar, bagaimana mereka boleh mengambil kesempatan peluang 
untuk mereka mengetahui pelaksanaan projek ini, ternakan ikan, ternakan lembu. Inilah 
dasar pembangkang. Ini macam, ini bercakap atau tidak ini? 

Oleh sebab itu Tuan Pengerusi, kita bercakap ini biarlah berpijak di bumi nyata. 
Kalau bercakap, pandai bercakap, tidak pernah laksanakan sahaja. Janji air pun sampai 
sekarang tidak boleh bayar. Sampah pun tidak boleh buang. Jangan nafikan hakikat ini. 
Oleh sebab itulah Yang Berhormat Menteri, tidak usah risaulah pembangkang ini kerana 
memang itulah kerjanya. Yang penting pada saya, saya melihat saya orang kampung 
menteri. Kita lihat dengan pelaksanaan projek-projek yang dibuat oleh kerajaan di berbagai 
kementerian di luar bandar ini kita nampak perubahan ada kepada masyarakat luar bandar 
dan mereka boleh terlibat dengan projek-projek ini. 

Sudah tentulah mereka memang dari segi mentaliti mereka memang masih rendah 
sedangkan Ahli Parlimen sendiri terutama pembangkang mentalitinya rendah. Ini pula orang 
luar bandar tetapi mereka sedar. Mereka boleh belajar, mereka boleh ambil kesempatan 
dan terlibat dengan projek-projek ini. Patut kita berikan galakan. Jadi Menteri, saya ucapkan 
terima kasih. 



Dia kata FELCRA anak syarikat ini dia kurang pengetahuan kemahiran ikan sakit. pun dia tidak tahu rawat. Satu ikan sakit dia tidak tahu rawat. Jadi mengakibatkan ikan-ikan 75,000 dalam sangkar hanya 6,000 yang hidup... [Dewan riuh]. Tuan Pengerusi, ini perkara boleh dielakkan. Yang Berhormat kata sudah buat konsultasi nampaknya konsultasi dengan pihak yang silap atau pihak kementerian bertegas melaksanakan projek ini. Ini projek ternakan ikan dalam sangkar. Berbalik kepada ladang komersial, projek agropolitan di Gahai Lipis Pahang itu. Itu sama juga Laporan Audit ini menyatakan bahawa ini adalah projek ladang nanas 35 hektar atau RM0.6 juta. Yang Berhormat juga kata berjaya, ada konsultasi tetapi Laporan Audit kata apa? Dia kata struktur bumi adalah kurang sesuai dan dia kata di sini dia kata pula mereka melaksanakan ini berdasarkan surat sokongan kepada Lembaga Perindustrian Nanas tetapi selepas apabila mendapati hasilnya adalah kurang selepas satu pusingan, barulah ada pandangan daripada pegawai RISDA mengatakan bahawa tanaman nanas di situ tidak mendatangkan hasil kerana struktur tanah kurang sesuai dan tukar untuk buat apa? Dia tukar tanam pisang atau lada hitam... [Ketawa]. Tuan Pengerusi, apa ini? Saya sebenarnya saya sangat sakit hati Tuan Pengerusi. Saya ulang semula bukan cara ini kita menggunakan wang rakyat. Saya hendak tahu apakah ada ketua jabatan, apakah ada pegawai yang dipertanggungjawabkan ke atas- Saya rasa ini adalah kecuaian, kelalaian. Tuan Pengerusi [Datuk Ronald Kiandee]: Ya, cukuplah Yang Berhormat. Puan Fong Po Kuan [Batu Gajah]: Tuan Pengerusi, yang menteri bertegas kata berjaya. Saya sangat kesallah Yang Berhormat, saya sangat kesal. Dato' Haji Hasan bin Malek: Okey, Yang Berhormat Batu Gajah tidak ada siapa yang... Dato' Ismail bin Abd. Muttalib [Maran]: Yang Berhormat Menteri... Dato' Haji Hasan bin Malek: Ya. Dato' Ismail bin Abd. Muttalib [Maran]: Boleh, soalan yang sama lebih kurang. Tuan Pengerusi, sebenarnya Yang Berhormat Batu Gajah ini tidak berpijak di alam nyata. Saya ini bekas penolong pegawai daerah pembangunan yang terlibat khusus dengan pelaksanaan bukan bercakap, kita Ahli Barisan Nasional bukan kita bercakap, kita melaksanakan kerja-kerja. Cakap menggunung kita boleh cakap Tuan Pengerusi. Oleh sebab itulah kalau kita lihat sekarang faktor kegagalan sesuatu projek bukan sahaja kepada kementerian. Tujuan projek kita laksanakan... Puan Fong Po Kuan [Batu Gajah]: Laksanakan sajalah. Dato' Ismail bin Abd. Muttalib [Maran]: Nanti bagilah saya bercakap. You bercakap saya tidak ini. Tujuan sesuatu projek luar bandar dilaksanakan yang pertama ialah betul tanggungjawab kementerian dan jabatan tetapi kita tidak berikan pendedahan kepada masyarakat luar bandar, bagaimana mereka boleh mengambil kesempatan peluang untuk mereka mengetahui pelaksanaan projek ini, ternakan ikan, ternakan lembu. Inilah dasar pembangkang. Ini macam, ini bercakap atau tidak ini?. Oleh sebab itu Tuan Pengerusi, kita bercakap ini biarlah berpijak di bumi nyata. Kalau bercakap, pandai bercakap, tidak pernah laksanakan sahaja. Janji air pun sampai sekarang tidak boleh bayar. Sampah pun tidak boleh buang. Jangan nafikan hakikat ini. Oleh sebab itulah Yang Berhormat Menteri, tidak usah risaulah pembangkang ini kerana memang itulah kerjanya. Yang penting pada saya, saya melihat saya orang kampung menteri. Kita lihat dengan pelaksanaan projek-projek yang dibuat oleh kerajaan di berbagai kementerian di luar bandar ini kita nampak perubahan ada kepada masyarakat luar bandar dan mereka boleh terlibat dengan projek-projek ini. Sudah tentulah mereka memang dari segi mentaliti mereka memang masih rendah sedangkan Ahli Parlimen sendiri terutama pembangkang mentalitinya rendah. Ini pula orang luar bandar tetapi mereka sedar. Mereka boleh belajar, mereka boleh ambil kesempatan dan terlibat dengan projek-projek ini. Patut kita berikan galakan. Jadi Menteri, saya ucapkan terima kasih.